हर साल करोड़ों का प्रावधान, नहीं मिल रही राशि
नगर निगम के पास करीब दो दर्जन ऐसी योजनाएं हैं, जो साकार हों, तो शहर की दशा-दिशा बदल जाएगी। हर साल बजट में इनके लिए करोड़ों रुपयों का प्रावधान किया जाता है, लेकिन जब इन्हें स्वीकृति दिलाने की बारी आती है, तो निगम जनप्रतिनिधि व अधिकारी फिसड्डी साबित होते हैं।
ट्रांसपोर्ट नगर, गोकुल नगर, आडिटोरियम, पालिका बाजार, गोलबाजार, नवनिर्माण, स्वीमिंग पुल, सिटी माल, हाईटेक बस स्टैंड, सदर मार्ग निर्माण, खेल मैदान विकास समेत करीब दो दर्जन योजनाओं के लिए हर साल बजट में करोड़ों रुपयों का प्रावधान होता है। कुछ योजनाओं में शासन से सैद्धांतिक स्वीकृति दिए जाने की बात भी की गई लेकिन आज तक राशि स्वीकृत नहीं हो पाई।
तीन साल पहले जब नगर पालिका के नगर निगम में अपग्रेड होने पर इन सारी बड़ी योजनाओं के लिए राशि मिलने की उम्मीद बंधी थी लेकिन ये उम्मीद भी धरी की धरी रह गई और शासन से बमुश्किल छोटे-मोटे कार्यों के लिए मिलने वाली राशि ऊंट के मुंह में जीरा ही साबित हो रही है। विपक्षी पार्षद दल के नेता अनुराग मसीह, राजेश पांडे, दीपक लोंढे ने बताया कि इस स्थिति से पता चलता है कि विकास कार्यों के लिए पैसों की कोई कमी नहीं होने के दावे कितने खोखले हैं।
महापौर अर्चना चौबे ने फोन नहीं उठाया
इस संबंध में वस्तुस्थिति जानने महापौर अर्चना चौबे से मोबाइल पर बार-बार संपर्क करने की कोशिश की गई, पर उन्होंने काॅल रिसीव नहीं किया। कमिश्नर नीलांबर नायक ने काॅल रिसीव किया, लेकिन अस्पताल में इलाज कराने का हवाला देकर बाद में बात करने कहा।
बजट में हर साल आने वाले कार्यों पर एक नजर
कार्य राशि 2016-17 15-16
ट्रांसपोर्ट नगर 500 1000
आडिटोरियम 500 500
पालिका बाजार 1000 ---
गोलबाजार 500 500
गोकुल नगर 255 500
स्वीमिंग पुल 100 100
हाईटेक बस स्टैंड 625 250
सिटी माल 1000 1000
विंध्यवासिनी 100 50 मंदिर क्षेत्र विकास
कांटा तालाब 100 100
तालाब सौंदर्यीकरण 1000 1000
सिटी पार्क 50 100
स्पोर्ट्स कॉम्प्लेक्स 150 200
नाचन परिक्षेत्र 500 500
सदर रोड निर्माण 160 100
नोट- राशि लाख रुपए में
अटक गई योजनाएं
hin_Deva hin_Deva hin_Deva hin_Deva awa_Deva hin_Deva hin_Deva hin_Deva bho_Deva kas_Deva bho_Deva hin_Deva mai_Deva bho_Deva kas_Deva hin_Deva bho_Deva awa_Deva mag_Deva bho_Deva kas_Deva awa_Deva mai_Deva hin_Deva hin_Deva